Rīgas Raiņa vidusskola

Rīgas Raiņa vidusskola ir Rīgas vidusskola, kas atrodas Krišjāņa Barona ielā 71 (Centrā) un Avotu ielā 44 (Avotos).

 Vēsture 
Skola izveidota 1927. gadā ar tālaika Latvijas Republikas izglītības ministra un dzejnieka Jāņa Pliekšāna (Raiņa) atbalstu. Pirmsākumos Raiņa skola atradās Rīgas 1. ģimnāzijas telpās Raiņa bulvārī 8, kur mācības varēja organizēt tikai vakaros, vēlāk Krišjāņa Valdemāra ielā 2. Pēc Raiņa nāves 1929. gadā skolai piešķīra viņa vārdu. Raiņa strādnieku jaunatnes ģimnāzijas direktors līdz 1934. gada 15. maija apvērsumam bija Jānis Lieknis.

Pēc Latvijas okupācijas skolu pārdēvēja par J. Raiņa strādnieku jaunatnes 8. vakara vidusskolu. 1968. gadā skolu pārvietoja uz Grēcinieku ielu, kur mācības notika divās maiņās (dienā un vakarā), bet 1985. gadā vakarskola pārcēlās uz Ģertrūdes ielu 32, bijušajām Natālijas Draudziņas ģimnāzijas telpām.

Vēlāk skolu pārdēvēja par Raiņa 8. vakara (maiņu) vidusskolu. 2009. gadā skolu pārcēla uz vēsturisko Reinholda Šmēlinga 1883. gadā projektēto pilsētas elementārskolas ēku Krišjāņa Barona ielā 71, kur līdz tam bija atradusies 2. Rīgas pilsētas (Krišjāņa Barona) pamatskola, pēc Otrā pasaules kara Rīgas 18. vidusskola, visbeidzot Rīgas Ļeva Tolstoja krievu vidusskola.Raiņa skolai – Jurģu diena Latvijas Nedzirdīgo savienība 02.11.2009

2019. gada 20. jūnijā Rīgas dome līdz ar vairāku citu skolu nosaukumu maiņu nolēma no 2019. gada 1. augusta pārdēvēt skolu par Rīgas Raiņa vidusskolu.Rīgas dome. Lēmums Nr. 2385. Par atsevišķu Rīgas domes Izglītības, kultūras un sporta departamenta pakļautībā esošo vispārējās izglītības iestāžu nosaukuma maiņu. Pieņemts . 2021. gada 18. februārī Rīgas domes Izglītības, kultūras un sporta departaments atbalstīja Rīgas Avotu pamatskolas pievienošanu Rīgas Raiņa vidusskolai ar 31. augustu.Rīgā slēgs un reorganizēs vairākas skolas lsm.lv 2021. gada 18. februārī Kopš tā laika Raiņa vidusskolai ir otra mājvieta — Avotu ielā 44 (A korpuss). 2026. gada februārī, Rīgas dome atbalstīja lēmumprojektu, ar 2027. gada 1. septembri, Rīgas Raiņa vidusskolai pievienot Rīgas sākumskolu "Valodiņa".Rīgas dome lemj slēgt un reorganizēt vairākas izglītības iestādes delfi.lv 2026. gada 25. februārī

 Izglītības programmas 
Pamatizglītības 2. posma (7.— 9. klase) programma (23011112), Speciālās vispārējās vidējās izglītības programma izglītojamajiem ar dzirdes traucējumiem (31015213), Vispārējās vidējās izglītības humanitārā un sociālā virziena programma (31012012),  Vispārējās vidējās izglītības vispārizglītojošā virziena programma (31011012).

 Ievērojami absolventi 
 Jānis Dombrava, politiķis,
 Jānis Dūmiņš, diriģents,
Ivars Kalniņš, aktieris,
Svens Kuzmins, rakstnieks,
Laimonis Vāczemnieks, dzejnieks,
Mārtiņš Vilsons, aktieris,
Andrejs Volmārs, kultūras žurnālists,
Edviīns Zariņš, mūziķis.

 Skatīt arī 
 Tukuma Raiņa ģimnāzija
 Liepājas Raiņa vidusskola

 Atsauces 

Kategorija:Vakara vidusskolas Rīgā
Kategorija:Centrs (Rīga)
Kategorija:Avotu apkaime